Els centres, serveis i establiments de titularitat privada amb capacitat diagnòstica per a la detecció de la COVID-19, així com l'àmbit de la fabricació, la importació i la distribució de productes sanitaris i productes sanitaris de diagnòstic in vitro han de comunicar a la Direcció General d'Ordenació i Regulació Sanitària qualsevol adquisició de material diagnòstic, reactius, equipaments i subministraments de tota classe adreçats a desenvolupar una activitat diagnòstica vinculada a la pandèmia amb caràcter immediat a la seva recepció efectiva.
Nota informativa suspensió del tràmit
Amb l'aixecament de l'estat de l'alarma ha quedat sense efecte l'Ordre SND/344/2020, de 13 d'abril, per la qual s'estableixen mesures excepcionals per al reforçament del Sistema Nacional de Salut i la contenció de la crisi sanitària ocasionada per la COVID-19 i, conseqüentment, també la RESOLUCIÓ SLT/936/2020, de 4 de maig, per la qual s'ordena el procediment per a la realització de proves diagnòstiques destinades a la detecció de la COVID-19 mitjançant laboratoris clínics i tot tipus de centres o serveis privats posats a disposició del sistema públic de salut de Catalunya.
Des de les 00:01 del dia 21 de juny la realització o compra de proves diagnòstiques de la COVID-19 per part d'entitats, institucions, empreses o organitzacions de naturalesa pública o privada alienes a la Generalitat de Catalunya i al seu sector públic no es troba subjecta a la prèvia autorització per part de l'autoritat sanitària.
En conseqüència, les sol·licituds d'autorització presentades amb posterioritat a la hora indicada no es tramitaran; així mateix tampoc es dictarà resolució en relació amb aquelles presentades amb anterioritat que estiguessin pendents de resolució.
En ambdós supòsits, les entitats sol·licitants podran realitzar l'activitat de compra o realització de les proves diagnòstiques corresponents.
El Decret llei 26/2020, de 23 de juny, de mesures extraordinàries en matèria sanitària i administrativa, en el seu article 1.4 preveu la facultat d'imposar autoritzacions per a la realització de proves de caràcter privat amb l'objecte de garantir la disponibilitat de la capacitat productiva màxima pel sistema públic de salut en cas de necessitat, així com la possibilitat de d'adoptar les mesures necessàries per a l'establiment de preus màxims aplicables a la realització de proves diagnòstiques per garantir un accés en condicions d'equitat i evitar el risc de qualsevol situació.
En cas que la situació ho demandi, l'autorització s'establirà i regularà en una nova normativa.
Als centres, serveis i establiments de titularitat privada amb capacitat diagnòstica per a la detecció de la COVID-19 (laboratoris d'anàlisis clíniques i serveis de prevenció de riscos laborals), així com l'àmbit de la fabricació, la importació i la distribució de productes sanitaris i productes sanitaris de diagnòstic in vitro que adquireixin material per desenvolupar una activitat diagnòstica vinculada a la pandèmia.
Aquestes entitats obligades a relacionar-se a través de mitjans electrònics amb les administracions públiques per a la realització de qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' Ordre PDA/20/2019, de 14 de febrer (DOGC núm. 7814, de 20 de febrer).